126 



utóbb pedig nyugatról kelet felé vándoroltak.*) De rnig a s. -a. -új- 

 helyi esetnél a két külön faj egy tömegbe verődött össze, addig 

 Galicziában a két faj külön-külön csapatokban vonult. 



Dr. Chyzer Kornél. 



Hermaphrodita pillangó. — Az Epinephele Janira L. fajnak 

 a Treitschk e-féle gyűjteményben levő hermaphrodita példánya, 

 a melyet Mocsár y Sándor úr e folyóirat márcziusi füzetében 

 (55. 1.) ismertetett, nem az egyetlen, a mely e fajból ekkoráig a 

 gyűjtők kezébe akadt. Fiam Kempelen Béla, jelenleg a fővá- 

 rosi tűzoltók főparancsnoka, 1882. június végén Egerben jelenlétem- 

 ben e fajból szintén fogott egy hermaphroditát, mely a Treitschk e- 

 féle gyűjteményben őrzöttnek szakasztott mása. Ennél is — felül- 

 ről nézve — a jobboldali fél a him, a baloldali fél pedig a nős- 

 tény ivar jellemvonásait viseli, a melyek úgy alul, mint felül oly 

 teljes mértékben vannak kifejlődve, hogy a testnek két fele kö- 

 zött a különbség nemcsak a szárnyaknak színezetében, hanem 

 azoknak viszonylagos nagyságában is mutatkozik ; a jobboldali (tf) 

 szárnyak ugyanis aránylag valamivel kisebbek, mint a baloldali (9) 

 szárnyak. A jobboldali csáp ellenkezőleg kissé hosszabb a balolda- 

 linál, a mi szintén a hímnek egyik ismertető jelét képezi. 



E szép hermaphrodita pilllangó, melyről fényképeket is ké- 

 szíttettem, jelenleg gyűjteményemben van elhelyezve és annak egyik 

 becses díszét képezi. Kempelen Badó. 



A magyar fauna legnagyobb rovarfaja. — A legnagyobb, 

 illetőleg a leghosszabb rovarok általában az egyenesszárnyúak rend- 

 jében fordulnak elő ; ezek közöl pedig a gyakran igen furcsa és külö- 

 nös alakú Phasmidák érik el a legnagyobb hosszúságot. A növényevő 

 Phasmidák családja leginkább a forró földövi tartományokban ott- 

 honos, de négy faja már Dél-Európában is tenyészik. E négy faj 

 közöl egyik, a Bacillus Rossü Fabr., a magyar tengerpartvidéken 

 szintén előfordul és bizonyára a legnagyobb rovarfaj hazánkban. 

 F. évi május hó 31-én a Fiume horvát külvárosát képező Susak 

 mellett fogtam belőle egy nőstényt, a mely éppen 10 cent. hosszú 

 volt. A halavány zöld színű rovar, mely Spanyol- és Olaszországon 

 kívül még Isztriából, Dalmátországból és Corfu szigetéről is isme- 

 retes, hosszú vékony lábaival és még hosszabb keskeny testidomá- 



*) Eutomolog. Nachrichten. VI. p. 133 et 167. 



